Обсуждение:Спреи на основе солевых растворов

message: ТИББИЁТДА ҚЎЛЛАНИЛИШИГА ДОИР ЙЎРИҚНОМА 
ФРОНЗА
Препаратнинг савдо номи: Фронза
Таъсир этувчи модда (ХПН): флутиказон фуроати 
Дори шакли: дозаланган назал спрей 
Таркиби:
Спрейнинг ҳар бир дозаси қуйидагиларни сақлайди: 
фаол модда: флутиказон фуроати – 27,5 мкг.
ёрдамчи моддалар: микрокристалл целлюлоза, натрий кармеллоза, сувсиз глюкоза, фенилэтил спирти, динатрий эдетати, полисорбат 80, бензалконий хлориди, хлорид кислотаси ва/ёки натрий гидроксиди, тозаланган сув.
Таърифи: оқ ёки деярли оқ рангли енгил атиргул ҳидли бир жинсли суспензия. 
Фармакотерапевтик гуруҳи: Деконгестантлар ва маҳаллий қўллаш учун бошқа назал препаратлар. Кортикостероидлар.
АТХ коди: R01AD12
Фармакологик ҳусусиятлари 
Фармакодинамикаси 
Флутиказон фуроати – глюкокортикоид рецепторларга яқинлиги жуда юқори ва яллиғланишга қарши таъсири кучли бўлган синтетик уч фтор кортикостероиддир. 
Клиник самарадорлиги ва ҳавфсизлиги 
Катталар ва ўсмирларда мавсумий аллергик ринит 
Ўтказилган тўртта клиник тадқиқотларнинг натижалари, плацебо гуруҳига нисбатан флутиказон фуроати назал спрей шаклида 110 мкг дан суткада бир марта қўлланганида назал симптомлар (жумладан, ринорея, бурунни битиши, аксириш ва бурунни қичишиши) ва кўздаги симптомлар (жумладан кўзларни қичишиши/ачишиши, кўз ёшини оқиши/ ажралиши ва кўзларни қизариши) ни аҳамиятли даражада енгиллаштиришини кўрсатган. Препарат суткада бир марта қўлланганида самарадорлиги 24 соат давомида сақланиб туради. Терапевтик самараси биринчи марта қўлланганидан кейин 8 соат ўтиши биланоқ бошланган, ва кейинчалик бир неча кун давомида ҳолати яхшиланган. Барча 4 клиник тадқиқотда, флутиказон фуроати назал спрейи билан даволашга нисбатан пациентлар томонидан кузатиладиган умумий реакциялар, шунингдек касалликка қараб пациентларнинг ҳаёт тарзи (риноконъюнктивит билан хасталанган пациентлар (RQLQ) нинг ҳаёт тарзини баҳолаш сўровномасига мувофиқ) яхшиланган. 
Катталарда ва ўсмирларда сурункали аллергик ринит 
Ўтказилган учта клиник тадқиқотларнинг натижалари, плацебога нисбатан, флутиказон фуроати назал спрей шаклида 110 мкг дан суткада бир марта қўлланганида ҳам назал симптомларнинг динамикаси, ҳам пациентлар томонидан олинаётган даволашнинг умумий баҳоси яхшиланишини кўрсатган. 
Бир тадқиқотда флутиказон фуроати назал спрей шаклида 110 мкг дан суткада бир марта қўлланганида кўздаги симптомларни, шунингдек плацебога нисбатан RQLQ мувофиқ касалликни ҳисобга олиб пациентларнинг ҳаёт тарзини аҳамиятли даражада енгиллаштирган. 
Флутиказон фуроати суткада бир марта қўлланганида унинг самарадорлиги 24 соат давомида сақланиб турган. 
Болалар 
Болаларда мавсумий ва сурункали аллергик ринит 
Педиатрия популяциясида препаратни дозалаш тартиби болаларда аллергик ринитни даволаш самарадорлиги юзасидан маълумотларни баҳолашга асосланган. Флутиказон фуроат назал спрейни 110 мкг дан суткада бир марта қўллаш мавсумий аллергик ринитни даволаш учун самарали бўлган, аммо якуний натижасига нисбатан флутиказон фуроати назал спрейни 55 мкг дан суткада бир марта ва плацебони қўллаш ўртасида ҳеч қандай аҳамиятли фарқлар кузатилмаган. Сурункали аллергик ринитда флутиказон фуроати назал спрейни 55 мкг дан суткада бир марта қўллаш флутиказон фуроати назал спрейни 110 мкг дан суткада бир марта 4 ҳафта давомида қўллашга нисбатан самарадорлик профили янада барқарор бўлишини кўрсатган. Айнан шу тадқиқотда 6 ва 12 ҳафтадан кейинги навбатдаги таҳлилда, шунингдек гипоталамо-гипофизар-адренал тизимига нисбатан ҳавфсизлигини 
ўрганиш юзасидан ўтказилган 6-ҳафталик тадқиқотда флутиказон фуроати назал спрейни 110 мкг дан суткада бир марта қўллаш самарадорлиги тасдиқланган. 
Болаларда (6 ёшгача бўлган) мавсумий ва сурункали аллергик ринит 
Препаратнинг ҳавфсизлиги ва самарадорлиги ҳам мавсумий, ҳам сурункали аллергик ринит бўлган 2 ёшдан 5 ёшгача бўлган 271 нафар пациентда ўтказилган, шундан 176 нафарида флутиказон фуроати қўлланган. Ушбу гуруҳда флутиказон фуроатини қўллаш ҳавфсизлиги ва самарадорлиги ҳали аниқланмаган. 
Фармакокинетикаси 
Сўрилиши 
Флутиказон фуроати бутунлай сўрилмайди ва жигарда ҳамда ичакда экстенсив тизимолди метаболизмига учрайди, бу ҳолат аҳамиятсиз даражадаги тизимли таъсирини таъминлайди. 110 мкг дан суткада 1 марта интраназал қўллаш одатда қон плазмасида модданинг миқдорини аниқлаб бўладиган концентрацияларда (< 10 пг/мл) аниқлашга олиб келмайди. Флутиказон фуроатининг мутлоқ биокираолишлиги интраазал қўлланганида 0,50% ни ташкил этади; 110 мкг қўлланганидан кейин 1 мкг дан камроқ модда тизимли сўрилишини англатади. 
Тақсимланиши 
Флутиказон фуроатини плазма оқсиллари билан боғланиши 99% дан ортиқ қийматни ташкил этади. Флутиказон фуроати юқори тақсимланиш ҳажмига эга; ўртача тақсимланиш ҳажми мувозанат ҳолатида 608 литрни ташкил этади. 
Биотрансформацияси 
Флутиказон фуроати тизимли қон оқимидан, асосан жигарда цитохром Р450 тизимининг CYP3A4 изоферменти ёрдамида нофаол 17β-карбоксил метаболит (GW694301X) гача метаболизмга учраш йўли билан тезда чиқарилади (қон плазмасидан умумий клиренси соатига 58,7 л ни ташкил этади. Асосий метаболизм йўли S-фторметилкарботиоатини 
17β-карбонат кислотаси метаболити ҳосил бўлгунигача гидролизга учраши ҳисобланади. 
In vivo шароитида ўтказилган тадқиқотда флутиказон фуроатини флутиказонгача парчаланиш белгилари аниқланмаган. 
Чиқарилиши 
Перорал қабул қилинганидан ва вена ичига юборилганидан сўнг флутиказон фуроати асосан ахлат билан чиқарилади, бу ҳолат фаол моддани ва унинг метаболитларини сафро билан чиқарилишини кўрсатади. Вена ичига юборилганидан сўнг ўртача ярим чиқарилиш даври 15,1 соатни ташкил этади. Сийдик билан перорал қабул қилинган ва вена ичига юборилган дозанинг мувофиқ тахминан 1% ва 2% чиқарилади. 
Пациентларнинг махсус гуруҳлари 
Болалар 
Кўпчилик пациентларда флутиказон фуроати 110 мкг дан суткада 1 марта дозада интраназал қўлланганидан сўнг модданинг қон плазмасидаги концентрацияси миқдорини аниқлаш чегарасидан (< 10 пг/мл) бўлган. Флутиказон фуроати 110 мкг дан суткада 1 марта интраназал қўлланганидан сўнг уни аниқлаб бўладиган концентрациялари 15,1% болаларда кузатилган (флутиказон фуроатининг ўртача концентрацияси 2-5 ёшдаги болаларда 
14,3 пг/мл ни ва 6-11 ёшдаги болаларда 14,4 пг/мл ни ташкил этган) ва 6,8% болаларда – препарат 55 мкг дан суткада 1 марта интраназал қўлланганидан сўнг кузатилган (флутиказон фуроатининг ўртача концентрацияси 2-5 ёшгача бўлган болаларда 18,4 пг/мл ни ва 6-11 ёшдаги болаларда 18,9 пг/мл ни ташкил этган. Ушбу қийматлар катталар ва 
12 ёшдан ошган ўсмирларда кузатиладиган қийматлар билан ўхшаш бўлган (флутиказон фуроатининг миқдорий жиҳатдан аниқлаб бўладиган ўртача концентрациялари 55 мкг ва 110 мкг дозаларда интраназал қўлланганидан сўнг мувофиқ 15,4 пг/мл ва 21,8 пг/мл ни ташкил этган). Кичик ёшдаги (6 ёшгача бўлган) болаларда флутиказон фуроатининг миқдорий жиҳатдан аниқлаб бўладиган янада юқори даражасининг белгилари кузатилмаган. 
Кекса ёшдаги пациентлар 
Фармакокинетик маълумотлар кекса ёшдаги пациентларнинг фақатгина кўп бўлмаган миқдоридангина (≥ 65 лет, n = 23/872; 2,6%) олинган. Кекса ёшдаги пациентларда флутиказон фуроатининг миқдорий жиҳатдан аниқлаб бўладиган даражаларини янада юқорироқ аниқлаш тезлигини белгилари, ёшроқ пациентларга нисбатан кузатилмаган. 
Буйрак функциясини бузилиши бўлган пациентлар 
Флутиказон фуроати соғлом кўнгиллиларда интраназал қўлланганидан сўнг сийдикда аниқланмайди. Модданинг 1% дан камроқ қисми сийдик билан чиқарилади, шунинг учун буйрак функциясини бузилиши флутиказон фуроатининг фармакокинетикасига таъсир қилмайди. 
Жигар функциясини бузилиши бўлган пациентлар 
Жигар функциясини бузилиши бўлган пациентларда флутиказон фуроатини интраназал қўллаш юзасидан маълумотлар йўқ. Жигар функциясини бузилиши бўлган субъектларда флутиказон фуроатини (флутиказон фуроати ёки флутиказон фуроати/вилантерол шаклида) ингаляцион қўллаш юзасидан маълумотлар мавжуд; ушбу маълумотлар интраназал қўллаш усулига ҳам тегишли. Ушбу натижаларга асосланиб, ушбу пациентлар гуруҳида интраназал флутиказон фуроатининг 110 мкг дозасини кортизолни сусайишига олиб келадиган ўртача тахминий таъсири кутилмайди. 
Қўлланилиши 
Катталарда ва 6 ёшдан ошган болаларда аллергик ринитнинг симптомларини даволаш учун қўлланади. 
Қўллаш усули ва дозалари 
Дозалаш тартиби 
Катталар ва 12 ёш ва ундан ошган ўсмирлар 
Тавсия этилган бошланғич дозаси ҳар бир ноздри (бурун йўли) га суткада 1 марта 
2 пуркашни (бир марта пуркалганида 27,5 мкг флутиказон фуроати чиқади) ташкил этади (умумий суткалик дозаси 110 мкг ни ташкил этади). Терапевтик самарага эришилганидан кейин самарани бир маромда тутиб турувчи дозани – ҳар бир ноздрига 1 марта пуркашни қўллаш мумкин (умумий суткалик дозаси 55 мкг ни ташкил этади). 
Терапевтик самарага эришиш учун етадиган минимал дозани қўллаш лозим. 
6-11 ёшдаги болалар 
Тавсия этилган бошланғич дозаси ҳар бир ноздри (бурун йўли) га суткада 1 марта 
1 пуркашни (бир марта пуркалганида 27,5 мкг флутиказон фуроати чиқади) ташкил этади (умумий суткалик дозаси 55 мкг ни ташкил этади). Кутилган самара кузатилмаганида дозасини ҳар бир ноздрига суткада 1 марта 2 пуркашгача ошириш мумкин (умумий суткалик дозаси 110 мкг ни ташкил этади). 
Терапевтик самарага эришилганидан кейин дозани ҳар бир ноздрига суткада 1 марта 
1 марта пуркашгача пасайтириш тавсия этилади (умумий суткалик дозаси 55 мкг ни ташкил этади). 
Тўлиқ терапевтик самарага эришиш учун препаратни мунтазам равишда қўллаш керак. Таъсирини бошланиши биринчи марта қўлланганидан сўнг 8 соатдан кейин кузатилади, бироқ максимал самарага эришиш учун бир неча кун талаб этилиши мумкин. Препарат мунтазам равишда қўлланганида симптомларни енгиллашиши мумкинлиги хақида пациент огоҳлантирилган бўлиши керак. Даволашнинг давомийлиги аллергенни таъсир даври билан чекланиши керак. 
6 ёшгача бўлган болалар 
6 ёшгача бўлган болаларда флутиказон фуроатини қўллаш ҳавфсизлиги ва самарадорлиги аниқланмаган. Ҳозирги вақтда мавжуд маълумотлар «Фармакодинамика» ва «Фармакокинетика» бўлимларида таърифланган, бироқ дозалаш тартиби бўйича тавсияларни тақдим этиш имкони йўқ. 
Кекса ёшдаги пациентлар 
Дозага тузатиш киритиш талаб этилмайди. 
Буйрак функциясини бузилиши бўлган пациентлар 
Дозага тузатиш киритиш талаб этилмайди. 
Жигар функциясини бузилиши бўлган пациентлар 
Дозага тузатиш киритиш талаб этилмайди. 
Фронза препарати фақат интраназал қўллаш учун мўлжалланган. 
Қўллашдан олдин флаконни чайқатиш керак. Пуркаш мосламаси вертикал ҳолатда ушлаган ҳолда аэрозолни чиқиш тугмасини камида 6 марта босиш (майда дисперс аэрозол ҳосил бўлгунига қадар) орқали ишлаш жараёнига тайёрланади. Агар пуркаш мосламасининг қопқоқчаси 5 кундан ортиқ вақт давомида ечиб қўйилган бўлса, ёки агар пуркаш мосламаси 30 кун ва ундан ортиқ ишлатилмаган бўлса, ишлаш жараёнига такроран тайёрлаш (майда дисперс аэрозол ҳосил бўлгунига қадар тахминан 6 марта пуркаш) талаб этилади. 
Ҳар сафар қўлланганидан кейин дозалаш мосламасини дозалаш ва ҳимоя қалпоқчасини жойлаш керак. 
Ножўя таъсирлари 
Умумий ҳавфсизлик профили 
Флутиказон фуроати билан даволаниш вақтида энг кўп кузатиладиган нохуш реакциялар бўлиб бурундан қон кетиши, бурун бўшлиғида яраларни ҳосил бўлиши ва бош оғриғи ҳисобланади. Энг жиддий нохуш реакциялар бўлиб ўта юқори сезувчанлик реакциялари, жумладан анафилаксия (1000 пациентдан 1 тадан кам ҳолат) хақида берилган хабарлар ҳисобланади. 
Нохуш реакцияларнинг рўйхати 
Мавсумий ва сурункали аллергик ринитда флутиказон фуроатини қўллаш ҳавфсизлиги ва самарадорлигини ўрганиш юзасидан ўтказилган тадқиқотда 2700 дан ортиқ пациентлар иштирок этган. 
Мавсумий ва сурункали аллергик ринитда флутиказон фуроатини қўллаш ҳавфсизлиги ва самарадорлигини ўрганиш юзасидан ўтказилган тадқиқотга 12-17 ёшдаги 243 нафар пациент, 6-11 ёшдаги 790 нафар пациент ва 2-5 ёшдаги 241 нафар пациент киритилган. 
Йирик клиник тадқиқотларнинг маълумотлари нохуш реакцияларнинг учраш тезлигини аниқлаш учун ишлатилган. 
Нохуш реакцияларни учраш тезлигини кўрсаткичлари қуйидаги тарзда аниқланади: жуда тез-тез (≥ 1/10); тез-тез (≥ 1/100, аммо < 1/10); тез-тез эмас (≥ 1/1000, аммо < 1/100); кам ҳолларда (≥ 1/10000, аммо < 1/1000); жуда кам ҳолларда (< 1/10000); учраш тезлиги номаълум (мавжуд маълумотлар асосида баҳолаш мумкин эмас). 
Иммун тизими томонидан: кам ҳолларда – ўта юқори сезувчанлик реакциялари, жумладан анафилаксия, ангионевротик шиш, тошма ва эшакеми. 
Нерв тизими томонидан: тез-тез – бош оғриғи. 
Кўриш аъзолари томонидан: учраш тезлиги номаълум – кўришни ўткинчи ўзгариши, кўриш ўткирлигини бузилиши. 
Нафас тизими, кўкрак қафаси ва кўкс оралиғи аъзолари томонидан: жуда тез-тез – бурундан қон кетиши*, тез-тез – бурун бўшлиғи шиллиқ қаватида яра ҳосил бўлиши; тез-тез эмас – бурунда оғриқ, бурунда дискомфорт (жумладан ачишиш, таъсирланиш ва бурунда оғриқ), бурунни қуриши; жуда кам ҳолларда – бурун тўсиғини перфорацияси. 
Скелет-мушак ва бириктирувчи тўқима томонидан (болалар): учраш тезлиги номаълум – ўсишни кечикиши**. 
Айрим нохуш реакцияларни таърифи 
Бурундан қон кетиши (эпистаксис) 
* Асосан бурундан енгил ва ўртача жадалликдаги қон кетиши кузатилган. Катталарда ва ўсмирларда бурундан қон кетишини ривожланиш тезлиги препарат қисқа муддат қўллангандагига (6 ҳафтадан кам) нисбатан узоқ муддат (6 ҳафтадан ортиқ) қўлланганида юқори бўлган. 
Тизимли самаралари 
Назал кортикостероидлар айниқса юқори дозаларда узоқ вақт давомида буюрилганида, уларнинг тизимли самаралари ривожланиши мумкин. Назал кортикостероидлар билан даволанаётган болаларда ўсишни кечикиши кузатилган. 
Болалар 
6 ёшгача бўлган болаларда флутиказон фуроатини қўллаш ҳавфсизлиги аниқланмаган. Болаларда кузатиладиган нохуш реакцияларни учраш тезлиги, тури ва яққоллик даражаси катталардаги билан ўхшаш бўлади. 
Бурундан қон кетиши 
* Болаларда 12 ҳафтагача давом этган клиник тадқиқотларда эпистаксисни ривожланиш тезлиги флутиказон фуроат билан даволанган пациентларда ва плацебо билан даволанган пациентларда бир хил бўлган. 
Ўсишни кечикиши 
** Бир йил давом этган клиник тадқиқотда флутиказон фуроатини 110 мкг дозада суткада бир марта қабул қилган болаларда препубертат даврида ўсиш тезлигини плацебо гуруҳига нисбатан йилига -0,27 см га ўртача кечикиши кузатилган. 
Шубҳа қилинган нохуш реакциялар хақида хабарлар 
Дори воситаси рўйхатдан ўтказилгандан кейин шубҳа қилинган нохуш реакциялар ҳақида хабарлар муҳим ҳисобланадилар. Пациентда дори воситасига нисбатан жиддий нохуш реакция аниқланганида ёки ушбу бўлимда таърифланмаган янги нохуш реакция пайдо бўлганида Миллий фармакоогоҳлик тизимига мувофиқ равишда хабар беришингизни сўраймиз.
Қўллаш мумкин бўлмаган ҳолатлар 
Препаратнинг фаол моддасига ёки таркибига кирувчи ёрдамчи моддаларига юқори сезувчанликда препаратни қўллаш мумкин эмас. 
Дориларнинг ўзаро таъсири 
CYP3A ингибиторлари билан ўзаро таъсири 
Флутиказон фуроати цитохром Р450 3А4 ферментлар тизими ёрдамида амалга ошадиган экстенсив тизим олди метаболизми йўли билан тезда чиқарилади. 
CYP3A4 изоферменти ёрдамида метаболизмга учрайдиган бошқа кортикостероид (флутиказон пропионати) учун маълумотларга асосланиб, флутиказон фуроатининг тизимли таъсирини кучайиш ҳавфи борлиги туфайли, ритонавир билан бир вақтда қўллаш тавсия этилмайди. 
Флутиказон фуроати CYP3A нинг кучли ингибиторлари, жумладан кобицистат сақловчи дори воситалари билан бир вақтда қўлланганида, тизимли нохуш реакцияларни ривожланиш ҳавфи ошиши мумкинлиги туфайли, эҳтиёткорликка риоя қилиш тавсия этилади. Кортикостероидлар билан даволашдан кутиладиган фойда тизимли нохуш реакцияларни ривожланиш ҳавфидан устун бўлган ҳолатлардан ташқари, бошқа ҳолатларда бир вақтда қўллашдан сақланиш лозим. Интраназал флутиказон фуроати ва CYP3A4 нинг кучли ингибитори кетоконазолни ўзаро таъсирини ўрганиш юзасидан ўтказилган тадқиқотда флутиказон фуроатининг миқдорий жиҳатдан аниқланадиган концентрациялари плацебо гуруҳига (20 субъектлардан 1 нафарида) нисбатан кетоконазол билан даволанган гуруҳдаги субъектларнинг кўпчилик нафарида (20 субъектлардан 
6 нафарида) кузатилган. Таъсирини бундай бироз ошиши ҳар икки гуруҳлар ўртасида қон зардобида кортизолнинг 24-соатлик даражасини статистик аҳамиятли фарқларига олиб келмаган. 
Ферментни индукцияси ва ингибицияси юзасидан маълумотлар тавсия этилган дозаларда интраназал қўлланадиган флутиказон фуроати ва цитохром Р450 иштирокида метаболизмга учрайдиган бошқа дори воситалари ўртасида метаболик ўзаро таъсирларни кутишга назарий жиҳатдан асос бўлмайди. Флутиказон фуроатини бошқа дори воситалари билан ўзаро таъсирини ўрганиш юзасидан клиник тадқиқотлар ўтказилмаган. 
Махсус кўрсатмалар 
Кортикостероидларнинг тизимли самаралари 
Назал кортикостероидлар, айниқса юқори дозаларда узоқ муддат давомида қўлланганида, тизимли самаралари ривожланиши мумкин. Ушбу самараларни ривожланиш эҳтимоли, кортикостероидлар перорал қабул қилинганда кузатиладиган самараларга нисбатан анча кам, ва улар айрим пациентларда, шунингдек турли кортикостероид препаратларда фарқланиши мумкин. Кузатилиши мумкин бўлган тизимли самараларга Кушинг синдроми, кушингоид белгилар, буйрак усти безлари функциясини сусайиши, болалар ва ўсмирларда ўсишни кечикиши, катаракта, глаукома ва, кам ҳолларда турли физиологик ёки хулқ-атвор самаралари, жумладан психомотор гиперфаоллик, уйқуни бузилиши, безовталик, депрессия ёки агрессия (айниқса болаларда) ҳолатлари киради. Тавсия этилган дозалардан ошириш буйрак усти безлари функциясини клиник аҳамиятли ошириши мумкин. Тавсия этилган дозаларга нисбатан анча юқори дозаларда қўлланганида стресс даврида ёки режали жарроҳлик аралашувларида тизимли кортикостероидларни қўшимча равишда қўллашни таъминлаш керак. Флутиказон фуроатини 110 мкг дан суткада 1 марта дозада қўллаш катталар, ўсмирлар ёки болаларда гипоталамо-гипофизар-адренал тизими функциясини сусайтирмаган. Шундай бўлса-да, интраназал флутиказон фуроатининг дозаси ринитнинг симптомларини самарали назорати таъминланадиган минимал дозагача пасайтирилиши лозим. Барча интраназал кортикостероидлар билан бўлгани каби, кортикостероидлар бошқа дори шаклларида бир вақтда буюрилганида кортикостероидларнинг умумий тизимли юкламасини инобатга олиш керак. 
Буйрак усти безлари функциясини бузилишига шубҳа қилинганида пациентлар тизимли стероидлар билан даволашдан флутиказон фуроатни қўллашга ўтилганида эҳтиёткорликка риоя қилиш керак. 
Кўришни бузилиши 
Кортикостероидлар маҳаллий ва тизимли қўлланганида кўришни бузилиши кузатилиши мумкин. Кўриш ўткирлиги бузилганида ёки кўришни бошқа бузилишлари кузатилганида тизимли ва маҳаллий кортикостероидлар қўлланганидан сўнг ривожланганлиги хақида хабар берилган катаракта, глаукома ёки кам учрайдиган офтальмологик касалликлар, масалан, марказий сероз хориоретинопатия (CSCR) каби кузатилиши мумкин бўлган сабабларни аниқлаш учун пациент офтальмологга мурожаат қилиши керак. 
Ўсишни кечикиши
Айрим назал кортикостероидлар тавсия этилган дозаларда қўлланганида болаларда ўсишни кечиктириши мумкинлиги аниқланган. Ўсиш тезлигини пасайиши флутиказон фуроатини 110 мкг дан суткада 1 марта 1 йил давомида қабул қилган болаларда кузатилган. Шундай қилиб, болаларга симптомларни назорати таъминланадиган минимал самарали дозани қўллаш керак. Назал кортикостероидларни узоқ вақт давомида олаётган болаларни ўсишини мунтазам мониторингини ўтказиш тавсия этилади. Уларни ўсиши секинлашганида, назал кортикостероидларнинг дозаларини, симптомларни самарали назорати таъминланадиган минимал дозагача пасайтириш мақсадида имкон борича даволашни қайта кўриб чиқиш керак. Бундан ташқари, болани педиатрда кузатиш тавсия этилади. 
Ритонавир 
Флутиказон фуроатининг тизимли таъсирини ошиш ҳавфи борлиги туфайли, ритонавир билан бир вақтда қўллаш тавсия этилмайди. 
Ёрдамчи моддалар 
Бензалконий хлориди 
Фронза препарати таркибида бурун бўшлиғи шиллиқ қаватини, айниқса узоқ муддат қўлланганида, таъсирлантириши ва шишини чақириши мумкин бўлган бензалконий хлоридини сақлайди. 
Натрий 
Препарат 1 дозада (1 марта пуркалганида) 23 мг дан камроқ натрий сақлайди, яъни деярли “натрий сақламайди”. 
Фертиллик, ҳомиладорликда ва лактация даврида қўлланиши 
Ҳомиладорлик 
Ҳомиладорлик даврида флутиказон фуроатини қўллаш юзасидан маълумотлар етарли эмас. Ҳайвонларда ўтказилган тадқиқотларда глюкокортикоидлар ривожланиш нуқсонлари, жумладан танглайни ёриғи ва қоринда ривожланишни кечикиши каби нуқсонларни келтириб чиқарган. Флутиказон фуроати тавсия этилган дозаларда интраназал қўлланганида тизимли таъсири минимал эканлиги туфайли, ушбу маълумотларни одамларда ҳам шундай юз бериш эҳтимоли кам. 
Ҳомиладорликда, она учун даволашдан кутиладиган фойда ҳомила ёки бола учун потенциал ҳавфдан устун бўлган ҳолатлардан ташқари ҳолатларда препаратни қўллаш мумкин эмас. 
Лактация 
Интраназал қўлланганида флутиказон фуроатини кўкрак сутига ажралиб чиқиши номаълум. 
Лактация даврида, она учун даволашдан кутиладиган фойда бола учун потенциал ҳавфдан устун бўлган ҳолатлардан ташқари ҳолатларда препаратни қўллаш мумкин эмас. 
Фертиллик 
Флутиказон фуроатини фертилликка таъсири юзасидан маълумотлар йўқ. 
Автотранспортни ҳайдаш ва механизмларни бошқариш қобилиятига таъсири 
Фронзапрепарати автотранспортни ҳайдаш ва механизмларни бошқариш қобилиятига аҳамиятсиз таъсир кўрсатади ёки таъсир кўрсатмайди. 
Дозани ошириб юборилиши 
Флутиказон фуроати суткада 2640 мкг гача бўлган дозаларда 3 кун давомида интраназал қўллаш оқибатида кузатиладиган биокираолишлиги ўрганилганида тизимли ножўя реакциялар кузатилмаган. 
Дозаси ўткир ошириб юборилганида кузатишдан ташқари, бирор бир даволаш ўтказиш эҳтимоли кам. 
Чиқарилиш шакли 
Дозаланган назал спрей 120 доза (10 мл) дан сариқ рангли шиша флаконда дозалаш мосламаси ва ҳимоя қалпоқчаси ўрнатилган. 1 флакон тиббиётда қўлланилишига доир йўриқномаси билан бирга картон қутига жойланган. 
Сақлаш шароити 
25оС дан юқори бўлмаган хароратда сақлансин. 
Болалар ололмайдиган жойда сақлансин. 
Музлатилмасин. 
Яроқлилик муддати 
Ишлаб чиқарилган санадан бошлаб 3 йил. 
Яроқлилик муддати тугаганидан сўнг қўлланилмасин. 
Дорихоналардан бериш тартиби 
Рецепт бўйича. 
Ишлаб чиқарилган 
«Уорлд Медицин Илач Сан. ве Тидж. А.Ш.», Туркия 
(15 Теммуз Мах. Джами Йолу Джад. № 50 Гюнешли Багджилар / Истамбул)
“World Medicine Ilaç San. ve Tic. А.Ş.”, Turkey
(15 Temmuz Mah. Cami Yolu Cad. No: 50 Güneşli Bağcılar / İstanbul). 
Ўзбекистон Республикаси ҳудудида дори воситаларининг сифати бўйича эътирозлар (таклифлар) ни қабул қилувчи ташкилотнинг номи ва манзили 
“Evro Farm Biznes” МЧЖ ҲК
Ўзбекистон Республикаси, Тошкент ш., Яккасарой тумани, Ш. Руставели кўч., 120 уй.
Телефон: (+99871) 212-18-41, (+99871) 212-20-58 Fronza sprey (обс.) 03:37, 21 апреля 2021 (UTC)
thread_title:  Фронза спрей